ஆர். கே. பேட்டை வட்டம்

ஆர். கே. பேட்டை வட்டம் அல்லது இராமகிருஷ்ணராஜா பேட்டை வட்டம் (R.K. Pet taluk) தமிழ்நாட்டின் திருவள்ளூர் மாவட்டத்தின் 9 வருவாய் வட்டங்களில் ஒன்றாகும். பள்ளிப்பட்டு வட்டத்தின் இருந்த ஆர். கே. பேட்டை ஊராட்சி ஒன்றியப் பகுதிகளைக் கொண்டு இப்புதிய வருவாய் வட்டத்தை 20 பிப்ரவரி 2019 அன்று, தமிழக முதல்வர் எடப்பாடி க. பழனிசாமி காணொலி வாயிலாக சென்னையிலிருந்து திறந்து வைத்தார். இதன் தலைமையிடம் இராமகிருஷ்ணராஜ் பேட்டை எனும் ஆர். கே. பேட்டை ஆகும்.

ஆர். கே. பேட்டை எனும் இராமகிருஷ்ணராஜா பேட்டை வருவாய் வட்டத்தில் ஆர். கே. பேட்டை, பாலாபுரம் மற்றும் எறும்பி என 3 குறுவட்டங்களும், 37 வருவாய் கிராமங்களும் உள்ளது.

மேற்கோள்கள்

திருவள்ளூர் மாவட்ட வட்டங்கள்